google/wiki40b huggingface dataset:
Mahfodz Mohamed

Kerjaya dan pengalaman

Beliau adalah Pengerusi dan Pengetua, Maahad Tahfiz Al-Muhammadi, Kundang Ulu, Muar, Johor ; Presiden Institut Teknologi Ibnu Sina (INTIS), 2000-2001; Penasihat Akademik Kolej Ugama Sultan Zainal Abidin (KUSZA), 2001-2004 ;-Ahli panel Lembaga Akreditasi Negara (LAN), 1998-2000 ; Naib Yg Di-Pertua Persatuan Ulama Malaysia (PUM), 1987-1999 ; Ahli lembaga penasihat syariah Amanah Saham Aiman (MARA), 1996-1999 ;Ahli lembaga pengawas syariah Takaful Nasional, 1994-1999 ;Ahli Majlis Agama Islam Selangor, 1996-1999 ;Ketua Jabatan Pengajian Islam, Universiti Malaya, 1983-1993 ;Timbalan Pengarah, Akademi Pengajian Islam, Universiti Malaya, 1996-1999 dan Panel Mahkamah Rayuan Syariah Selangor dan Wilayah Persekutuan Kuala Lumpur, 1988-1996.

Putuskan kerjasama PAS dengan DAP

Pada 14 Jun 2015, Mahfodz menyatakan hasrat berjumpa dengan kepimpinan DAP Johor dan menyuarakan keinginan meneruskan kerjasama dengan DAP dan Pakatan Rakyat (PR). Padahal beliau sendiri membawa usul memutuskan hubungan dengan DAP dan usul berkenaan diluluskan tanpa bahas. Sebelum ini DAP Sarawak memutuskan hubungan dengan PAS. Lim Guan Eng selaku Ketua Menteri Pulau Pinang dan Setiausaha Agung DAP enggan bekerjasama dengAN Presiden PAS Datuk Haji Abdul Hadi Awang. Malahan Abdul Hadi banyak kali tidak hadir semasa mesyuarat pemimpin tertinggi Pakatan Rakyat. Abdul Hadi juga menyokong kerjasama dengan UMNO kerana berkongsi impian mahu melaksanakan hudud, yang tidak disokong oleh DAP.
Pada 15 Jun 2015, Pengerusi DAP Johor, Liew Chin Tong tidak nampak parti itu tidak akan bekerjasama dengan Datuk Mahfodz Mohamed yang baru dilantik Pesuruhjaya PAS Johor, memandangkan beliau merupakan pencadang usul untuk memutuskan hubungan dengan DAP semasa muktamar pada 4-6 Jun 2015. Sebelum ini DAP ada memberi gambaran jika Abdul Hadi kekal menerajui Pas, PR akan terbubar.
Gopherus

Pemakanan

Haiwan ini bersifat maun. Dietnya merangkumi tumbuh-tumbuhan seperti rumput dan legum. Kadang-kadang ia juga mencari beri dan buah-buahan, sebagai makanan. Mereka jarang minum air dan kebanyakan sumber air diperoleh daripada tumbuh-tumbuhan yang dimakan.

Pembiakan

Kura-kura ini biasanya mengawan dalam bulan April dan Mei. Betina akan memilih kawasan panas, atau timbunan tanah berhampiran habitat lubang yang digali dan menghasilkan 3 hingga 15 telur. Telur-telur ini akan menetas dari 70 hingga 100 hari kemudian. Tatkala menetas, anak kura-kura akan menghabiskan masa di dalam lubang yang digali induknya sehingga ia mampu menggali lubang sendiri. Ia mencapai kematangan sekitar 10 hingga 15 tahun. Musim mengawan kura-kura ini biasanya bermula awal musim bunga, apabila kura-kura jantan mendatangi betina.

Pemuliharaan

Populasi kesemua enam spesies Gopherus menunjukkan penurunan. Dahulunya haiwan ini diburu kerana dagingnya, yang digunakan untuk dibuat sup atau stews sebagai makanan. Kini ancaman utamanya adalah kemusnahan habitat, perdagangan haiwan dan kemalangan dengan kenderaan. Sebagai langkah pencegahan, Jabatan Pengangkutan Amerika Syarikat di Mississippi meletakkan penghadang, bagi menghalang kura-kura ini melintas jalan raya berhampiran habitat mereka. Pada 9 November 2009, Jabatan Hidupan Liar Amerika Syarikat mencadangkan agar spesies Gopherus polyphemus diletakkan dalam senarai haiwan terancam.
Chua Tee Yong

Latarbelakang peribadi

Beliau adalah anak Tan Sri Dr Chua Soi Lek, Presiden MCA.

Pilihan raya

Dalam Pilihan Raya Umum Malaysia 2008 beliau mengalahkan calon dari DAP, Teo Eng Ching dengan majoriti sebanyak 4,094 undi. Beliau memperolehi 13,658 undi berbanding lawannya memperolehi hanya 9,564 undi. Parlimen Labis pernah dimenangi oleh bapanya Chua Soi Lek. Parlimen Labis mempunyai 3 DUN iaitu Brekok- Tan Kok Hong dari MCA dan Tenang - (Sulaiman Taha).

Isu syarikat Talam di Selangor

Pada Julai 2012, Chua Tee Yong mendedahkan bahawa syarikat Talam Corporation Berhad (kini Trinity Corporation) berjaya menjual tanah pegangan pajak seluas 2,263 ekar yang terletak di Bestari Jaya kepada kerajaan Selangor pada harga RM181 juta. Harga itu RM42 juta lebih tinggi daripada harga pasaran.Sedangkan tanah itu masih belum bebas daripada bebanan dan masih digadai kepada institusi kewangan. Malah 1,013 ekar atau 44 peratus daripadanya mempunyai komplikasi. 438 ekar tanah itu adalah tanah yang berada di bawah air dan perlu kos RM50 hingga RM100 juta untuk tebusguna tanah. 575 ekar lagi, kerajaan Selangor telah mewartakannya sebagai 'kawasan simpanan untuk hutan dan ekologi' yang tiada banyak nilai komersil. Wujud taktik pemindahan aset, taktik penstrukturan semula dan pelaksanaan korporat. Tee Yong mencabar Abdul Khalid mendedahkan segala transaksi memandangkan Pakatan Rakyat mendakwa mereka mengamalkan pentadbiran telus dan adil.
Menteri Besar Selangor, Tan Sri Abdul Khalid Ibrahim menyatakan bahawa Kerajaan negeri Selangor akan mendakwa mereka yang memfitnah mereka telah menyalahguna dana bernilai RM1 bilion.  Malah Setiausaha Publisiti DAP, Tony Pua mendakwa kerugian Talam hampir selesai apabila proses pemulihan hutang dibuat oleh kerajaan Selangor. Talam telah melupuskan aset bernilai RM676 juta bagi melunaskan hutang RM392 juta. Koordinator BN Selangor, Datuk Seri Ir. Mohd Zin Mohamed menyatakan BN Selangor akan membuat laporan kepada SPRM, Bahagian Jenayah Komersial PDRM, Bursa Saham Malaysia dan Suruhanjaya Sekuriti Malaysia berhubung isu Talam. Dedahkan juga rekod transaksi hartanah yang dimiliki oleh KDEB (Kumpulan Darul Ehsan Bhd) dan PKNS (Perbadanan Kemajuan Negeri Selangor.
Johan Nawawi

Johan Nawawi  (1965 - 24 Mac 2017) adalah penggubah lagu pop dalam industri muzik Malaysia sejak 1980-an. Antara lagu popular ciptaannya berjudul Hanya Satu, Desa Tercinta, Naluri dan Samudera nyanyian Nora yang juga merupakan isterinya. Johan boleh bermain alat-alat muzik seperti piano dan gitar dan aktif bermain muzik sejak tahun 1986.
Beliau berasal dari Ipoh, Perak tetapi kampung halamannya adalah di Pasir Mas, Kelantan. Beliau adalah anak bekas Ketua Pengarah Pusat Islam yang pertama, Mohd Nawawi Mahmud. Mereka menetap di Petaling Jaya, Selangor. Beliau memiliki diploma bidang arkitek daripada Federal Institute of Technology (FIT).

Lagu keIslaman

Antara karyanya yang berunsur Islam ialah Erti Al-Fatihah, nyanyian Putri yang merupakan salah seorang dari anaknya. Lagu ini hasil adaptasi daripada pengertian surah dari  kitab suci umat Islam (al-Quran). Surah tersebut ialah al-Fatihah. Beliau mendapat persetujuan daripada Tan Sri Prof. Kamal Hassan yang merupakan bekas Rektor Universiti Islam Antarabangsa Malaysia (UIAM) dan Ustaz Aminullah Saliman dan Ustaz Che Bakar Che Mat. Lagu Erti Al-Fatihah  ini dimuatkan dalam siri animasi Ummi - Ceritalah Pada Kami terbitan Hud-Hud Media Sdn. Bhd., dan Erama Records Sdn. Bhd.. Lagu yang bertemakan ketuhanan ini pernah dipopularkan oleh kumpulan nasyid Raihan pada 1990-an.
Antara penyanyi yang diminatinya ialah Ebiet G. Ade dan M. Nasir yang turut menyelitkan mesej-mesej ketuhanan. Beliau juga rapat dengan aktivis nasyid Farihin Abdul Fatah yang pernah bekerja dengan kumpulan Raihan pada penghujung tahun 1990-an. Baginya lagu-lagu yang bertemakan ketuhanan boleh dianggap sebagai nasyid kerana lirik-liriknya mendorong ke arah kebaikan.

Kematian

Johan Nawawi meninggal dunia di sebuah pusat perubatan di Subang Jaya, kira-kira jam 6.30 pagi, Jumaat, 24 Mac 2017, dipercayai akibat serangan jantung, Allahyarham meninggal dunia pada usia 52 tahun. Berita itu disahkan oleh Nora dalam satu kiriman ringkas mesej suara. Jenazah Allahyarham dimandikan dan dikafankan di Masjid Kampung Tunku, Subang Jaya dan dikebumikan di Tanah Perkuburan Islam Bukit Kiara selepas solat Jumaat.
Sekolah Kebangsaan Puchong Perdana

Sejarah

Sekolah Kebangsaan Puchong Perdana (SKPP) merupakan sebuah sekolah yang terletak di Puchong, Selangor, Malaysia. Sekolah ini ditubuhkan pada tahun 1996 dan merupakan antara sekolah terawal di Puchong. Pelajar-pelajarnya terdiri daripada pelbagai kaum dan agama. Sekolah ini terletak di Puchong Perdana dan berjiran dengan Sekolah Menengah Puchong Perdana.

Visi Sekolah

Sekolah Kebangsaan Puchong Perdana cemerlang dalam pengurusan, akademik, kokurikulum dan sahsiah 2010 dengan kerjasama PIBG dan komuniti setempat.

Kokurikulum

Sekolah Kebangsaan Puchong Perdana adalah sebuah sekolah yang aktif dengan pelbagai aktiviti kokurikulum, sukan, dan sering terlibat dalam pelbagai program seperti kem, lawatan, dan pertandingan-pertandingan antara sekolah.
Antara sukan yang popular di sekolah ini dan sering mendapat kejayaan cemerlang di peringkat sekolah dan peringkat daerah ialah hoki, bola sepak, dan renang. Pasukan hoki sekolah ini adalah antara yang terkuat dan digeruni di negeri Selangor kerana sering menjuarai kejohanan hoki saban tahun.

Moto Sekolah

Berilmu,Berdisiplin, Berbakti
Pokok kacang hijau

Pokok kacang hijau atau dalam bahasa Inggeris Mung bean mempunyai nama saintifil (latin) Phaseolus radiatus L. dari kumpulan Leguminoceae
Kacang hijau banyak ditanam di sawah dan ladang yang bertanah lembab dan cukup mendapatkan sinar matahari. Tumbuhan perdu berbatang basah ini tingginya mencapai 3 meter. Kacang hijau adalah tanaman pendek bercabang tegak. Bunganya berbentuk kupu-kupu dan berwarna kuning kehijauan atau kuning pucat. Dari bunga itulah terbentuk polongan yang berisi 10 - 15 biji kacang hijau.Kulitnya hijau berbiji putih dan sering dibuat kecambah atau tauge. Daunnya berbentuk segitiga menyirip.

Kegunaan kacang hijau

Pokok kekacang (legum) seperti kacang hijau, soya, dan kacang tanah. mampu membekalkan nitrogen kepada tanah dan membaik pulih sistem pembajaan tanah secara semula jadi. Ini menjadikan pokok kekacang sesuai sebagai tanaman selingan antara penanaman semula.

Kandungan & Zat

Kacang hijau mengandung zat-zat : amylum, protein, besi, belerang, kalsium, minyak lemak, mangganam, magnesium, niasin, Vitamin B1, A, dan E. Kacang hijau bermanfaat untuk melancarkan buang air besar.
Hangry & Angry

2008

Kumpulan ini telah memasarkan album mini pada 19 November 2008 dengan judul Kill Me Kiss Me; judul lagu yang sama telah dipasarkan sebagai single dalam MySpace mereka. Album mini dijual di Jepun dan Amerika Syarikat.

2009

Pada April 2009, mereka telah memasarkan single digital yang berjudul "Sadistic Dance". Kemudian lagu "Sadistic Dance" dimuatkan di dalam album pertama mereka, juga dengan judul yang sama pada 11 November 2009.
Pilihan raya kecil Penanti 2009

Pilihan raya kecil Penanti 2009 merupakan pilihan raya kecil yang diadakan pada 31 Mei 2009 setelah Ahli Dewan Undangan Negeri Penanti Mohammad Fairus Khairuddin meletakkan jawatan sebagai ADUN Pulau Pinang. Pada 8 April 2009, Fairus meletakkan jawatan sebagai Timbalan Ketua Menteri 1 kerana tidak bersetuju dengan cara pemerintahan kerajaan negeri Pulau Pinang yang jelas pada ketika itu bersifat khianat kepada kepentingan Islam dan Melayu.

Profil DUN Penanti

DUN Penanti merupakan DUN yang terletak di bawah Parlimen Permatang Pauh.

Calon Barisan Nasional

Pada 18 Mei 2009, Pengerusi Barisan Nasional (BN) Datuk Seri Najib Tun Razak mengumumkan Barisan Nasional tidak akan bertanding dalam pilihanraya kecil tersebut. Keputusan diambil setelah Dewan Tertinggi BN memutuskan untuk tidak meletakkan calon pada pilihan raya kecil Penanti. Sebelum itu, Najib sendiri tidak menolak kemungkinan BN tidak akan menyertai pilihan raya kecil tersebut dengan alasan membazirkan wang rakyat.

Calon Pakatan Rakyat

Pada 28 April 2009, Timbalan Pengerusi PKR Pulau Pinang, Datuk Dr Mansor Othman dipilih sebagai calon PKR bagi pilihanraya kecil DUN Penanti. Pemilihannya diumumkan oleh Ketua Umum PKR, Datuk Seri Anwar Ibrahim di hadapan lebih 1,000 penyokong yang memenuhi Yayasan Aman, di Penanti. Dr Mansor, bekas profesor di Universiti Sains Malaysia, merupakan setiausaha politik Datuk Seri Anwar Ibrahim ketika beliau menjadi Timbalan Perdana Menteri Malaysia dalam kerajaan pusat Barisan Nasional.

Calon lain

Pada 25 April 2009, Bekas Ketua Wanita Parti Keadilan Nasional Pulau Pinang, Aminah Abdullah, mahu menawarkan diri sebagai calon bebas kerana merasakan perjuangan Parti Keadilan Rakyat (PKR) kini telah tersasar daripada matlamat asal KeAdilan sewaktu awal penubuhannya dahulu. Aminah berharap Barisan Nasional (BN) tidak meletakkan calon untuk bertanding kerusi berkenaan dan memberinya laluan untuk melawan PKR satu lawan satu.

Hari penamaan calon

Penamaan calon hari Sabtu, 23 Mei 2009 di Institut Kemahiran Belia Negara (IKBN), Bukit Mertajam.Pegawai Turus Trafik Pulau Pinang DSP Wari Kiew menggesa penduduk setempat merancang perjalanan. Kenderaan dari arah pekan Bukit Mertajam atau Bandar Perda akan dilencong ke Jalan Abdul Kadir atau Jalan Tok Elong ke Jalan Tanah Liat, Kubang Semang dan Lebuhraya Butterworth-Kulim (BKE).Kenderaan dari arah Kulim atau BKE pula akan dilencongkan di simpang tiga Jalan Mengkuang/Jalan Berapit ke Jalan Mengkuang arah ke Kulim.Jalan Berapit di hadapan perkuburan Cina Berapit dan simpang tiga Jalan Berapit/Jalan Mengkuang akan ditutup.
Pada hari penamaan calon, 5 orang telah mengemumukan borang pencalonan iaitu calon PKR Mansor Othman, Kamarul Ramizu Idris iaitu calon bebas yang hilang pertaruhan di Bukit Gantang, bekas pemimpin Gerakan, Nai Khan Ari; bekas pemimpin Wanita PKR negeri Aminah Abdullah dan Mohd Saberi Othman. Walau bagaimanapun pengurus pilihan raya, Roslan Yahya menolak pencalonan Saberi kerana tidak memenuhi syarat.
Khudaganj

Demografik 2001

Menurut bancian India pada tahun 2001, Khudaganj memiliki bilangan penduduk seramai 11,844. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Khudaganj memiliki kadar pendidikan (kebolehan membaca) 47%, di bawah kadar purata kebangsaan 59.5%; dengan 62% lelaki dan 38% wanita mampu membaca. 18% dari populasi berusia di bawah 6 tahun. (2001)
Joch

Joch merupakan sebuah komun di jabatan Pyrénées-Orientales di selatan Perancis.
Burung Pungguk Jelapang

Rupa

Burung Hantu Kubur berwarna pucat, dan mempunyai kaki dan sayap yang panjang. Kakinya antara 33–39 sentimeter panjangnya, dengan rentang sayap sebanyak 80–95 sentimeter.
Terdapat sebilangan subspesies yang berbeza dari segi warna bahagian bawahnya. Umpamanya, T. a. alba daripada Eropah barat berwarna hampir putih tulen pada bahagian bawahnya, tetapi T. a. guttata daripada Eropah tengah berwarna jingga. Bentuk-bentuk daripada Australia, Melanesia, dan Pasifik merupakan satu spesies yang berasingan, iaitu T. (alba) delicatula (bahasa Inggeris: Eastern Barn Owl). Semua kaum Burung Hantu Kubur berwarna kelabu dan kuning tanah pada bahagian atas.
Burung Hantu Kubur kekadang dipanggil dalam bahasa Inggeris sebagai "monkey-faced owl" atau "burung hantu muka monyet" disebabkan oleh rupanya.

Taburan

Burung Hantu Kubur hidup di seluruh dunia dan di setiap benua, kecuali Antartika. Ia adalah burung kawasan desa yang terbentang seperti tanah ladang, dan lebih suka memburu di sepanjang pinggir hutan kecil. Burung ini agak sedentari dan nokturnal atau krepuskul.

Tabiat

Burung Hantu Kubur terbang meliang-liuk dengan mudah sekali di atas padang rumput ternak atau kawasan-kawasan pemburuan yang serupa. Ia makan vol (rodensia yang rupanya seolah-olah tikus), katak, dan serangga, dan merupakan burung yang bernilai dari segi ekonomi kerana ia memangsakan perosak-perosak seperti tikus, tikus kesturi dan mole. Supaya dapat mengawal rodensia-rodensia, para petani seringnya menggalakkan penghabitatan Burung Hantu Kubur dengan memberikan tapak-tapak sarang seperti kotak sarang kayu atau tong dram yang diletakkan pada sisinya di dalam bangsal. Burung dewasa akan makan lebih kurang tiga ekor tikus sehari. Sepasang burung hantu ini yang membesarkan 3-5 ekor anak akan makan lagi banyak ekor rodensia.
Selain daripada penyeksaan oleh manusia, Burung Hantu Kubur tidak mempunyai banyak pemangsa, walaupun burung-burung hantu yang besar seperti Bubo bubo (bahasa Inggeris: Eurasian Eagle Owl ) dan Bubo virginianus (Great Horned Owl ) akan membunuh spesies-spesies yang lebih kecil sebaik saja ada peluang. Apabila ditangkap atau dikepung, Burung Hantu Kubur akan menelentang dan tergapai-gapai dengan kaki-kakinya yang bercakar tajam sebagai pertahanan yang berkesan.
Burung Hantu Kubur mempunyai teriakan shreee yang ketara dan yang menyakitkan telinga pada jarak yang dekat. Burung ini juga berdesis seolah-olah cerek stim. Bertentangan dengan kepercayaan yang umum, burung ini tidak berbunyi "tu-whit to-whoo".
Kelayakan Piala Dunia FIFA 2018

Proses Kelayakan

Bilangan pasukan yang menyertai kejohanan akhir adalah 32. Walaupun proses kelayakan bermula pada bulan Mac 2015, peruntukan slot untuk setiap persekutuan telah dibincangkan oleh Jawatankuasa Eksekutif FIFA pada 30 Mei 2015 di Zürich selepas Kongres FIFA. Ia telah memutuskan bahawa peruntukan yang sama seperti 2014 akan disimpan untuk pertandingan 2018 dan 2022.

CONCACAF

Pindaan kepada proses kelayakan untuk kejohanan ini telah dicadangkan, yang akan menyaksikan kedua-dua pusingan pertama bermain di pusingan kalah mati, dengan kedua-dua pusingan ketiga dan pusingan akhir (dirujuk sebagai 'Hex') lepas seperti peringkat kumpulan. Pusingan pertama akan dimainkan semasa tarikh Piala antarabangsa 23-31 Mac pada tahun 2015.

Kalah-mati antara konfederasi

Jika ada Kalah-mati antara konfederasi untuk menentukan mana-mana tempat kelayakan ke peringkat akhir, mereka dijadualkan untuk dimainkan antara 6-14 November 2017.
Kelilik

Poskod

Poskod yang digunakan di Kelilik adalah 39372. Terdapat 18 buah desa di dalam daerah kecamatan Kepahiang.
Willerval

Willerval merupakan sebuah komun di jabatan Pas-de-Calais di utara Perancis.
Penyalahgunaan bahan

Takrifan kesihatan awam

Pengamal kesihatan awam pengamal telah cuba untuk melihat penggunaan bahan dari perspektif yang lebih luas berbanding individu, menekankan peranan masyarakat, budaya, dan ketersediaan. Beberapa profesional kesihatan memilih untuk mengelakkan istilah "penyalahgunaan" alkohol atau dadah sebaliknya cenderung pada istilah yang mereka anggap objektif, seperti "jenis masalah dadah dan alkohol" atau "penggunaan dadah merbahaya / bermasalah".
The Health Officers Council of British Columbia — in their 2005 policy discussion paper, A Public Health Approach to Drug Control in Canada — has adopted a public health model of psychoactive substance use that challenges the simplistic black-and-white construction of the binary (or complementary) antonyms "use" vs. "abuse". This model explicitly recognizes a spectrum of use, ranging from beneficial use to chronic dependence (see diagram to the right).
Pegawai Kesihatan Majlis British Columbia - dalam kertas perbincangan dasar 2005 mereka, Pendekatan Kesihatan Awam Kawalan Dadah di Kanada - telah mengguna pakai model kesihatan awam penggunaan bahan psikoaktif yang mencabar pembinaan hitam dan putih yang mudah bentuk binari (atau pelengkap) antonim "penggunakan" vs "penyalahgunaan". Model ini secara jelas mengiktiraf spektrum penggunaan, yang terdiri daripada penggunaan bermanfaat sehingga pergantungan kronik (lihat gambarajah di sebelah kanan).

Pemuzik

Dalam usaha untuk mengekalkan prestasi yang berkualiti tinggi, beberapa pemuzik adalah cenderung untuk mengambil bahan-bahan kimia.  Mereka dengan itu lebih terdedah kepada penyalahgunaan dadah.  Bahan kimia yang paling biasa yang disalah guna oleh pemuzik pop adalah kokain,  disebabkan kesan neurologinya. Perangsang seperti kokain meningkatkan kewaspadaan dan menyebabkan perasaan euforia, dan dengan itu boleh membuat pelaku berasa seolah-olah mereka dalam beberapa cara 'memiliki pentas.'
Cara lain di mana penyalahgunaan dadah adalah merbahaya bagi pelaku (pemuzik terutamanya) sekiranya bahan yang disalah guna adalah aspirat (mengganggu pernafasan). Paru-paru merupakan organ penting yang digunakan oleh penyanyi dan ketagihan rokok yang serius boleh membahayakan kualiti prestasi mereka. Merokok menyebabkan kemudaratan kepada alveoli, yang bertanggungjawab bagi menyerap oksigen.

Bacaan lain

Penyalahgunaan bahan terlarang seperti dadah,alkohol,gam dan ubat batuk boleh menjejaskan kesihatan golongan yang mengambil bahan terlarang itu secara salah.antara kesan penyalahgunaan bahan terarang ialah penyakit berbahaya,ketagihan,halusinasi dan menjejaskan fungsi saraf.golongan yang mengambil bahan terlarang ini harus mendapat sokongan daripada pihak keluarga, ibubapa, kaunselor dan Agensi Anti Dadah(AADK)
Tupai Gading

Taburan

Tupai Gading boleh didapati di Indonesia, Malaysia dan Thailand.

Ciri-ciri

Tupai Gading adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Tupai Gading adalah haiwan berdarah panas, melahirkan anak, menjaga anak, dan mempunyai bulu di badan.
Jantung Tupai Gading terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai mamalia, Tupai Gading berdarah panas, melahirkan anak, menjaga anak, dan mempunyai bulu di badan. Tupai Gading akan menjaga anaknya sehingga mampu berdikari.

Pengekalan

Tupai Gading merupakan haiwan yang dilindungi dan memerlukan lesen pemburuan.
Citeluk

Poskod

Poskod yang digunakan di Citeluk adalah 42285. Terdapat 10 buah desa di dalam daerah kecamatan Cibitung.